runetrust/blame-folketinget-dk huggingface dataset:
Anders Fogh Rasmussen (V), 2003-12-17:
Derfor er det rigtigt, det hr. Søren Søndergaard siger, men Enhedslistens handlinger går i den stik modsatte retning. Med hensyn til hvornår man kan forestille sig forslag vedrørende dagpengesystemet, så er der jo ikke nogen, der kan sige noget om det.
Jens Joel (S), 2018-01-10:
Spørgsmålet lyder: Hvornår mener ministeren at der senest skal være en afklaring om den langsigtede afgift på el til varmepumper, hvis man skal undgå fejlinvesteringer og voldsomt stigende varmepriser hos fjernvarmeforbrugere over hele landet, når grundbeløbet bortfalder?
Per Clausen (EL), 2006-04-27:
Det kan jo være interessant nok i fremtiden også at bore lidt i, hvordan det forholder sig med det, for i hvert fald kan man jo ikke gå ud fra, at både hr. Kristian Thulesen Dahl og forbrugerministeren udtaler sig helt nøjagtigt og helt præcist om, hvad der måtte være foregået.
Villy Søvndal (SF), 1998-12-08:
Vi har været med til ét initiativ, og det vil jeg godt kvittere for: I forbindelse med pinsepakken forlængede vi fripladsstrækket i et samarbejde mellem regeringen, SF og Enhedslisten, og det var vi jo meget glade for, for det er formentlig et af de bedste fordelingspolitiske skridt, vi overhovedet kunne tage.
Per Clausen (EL), 2005-06-15:
Det andet er, at fru Pia Kjærsgaard og Dansk Folkeparti jo har et meget stort ansvar for den økonomiske politik, regeringen fører i forhold til kommunerne, og vi ved, at den økonomiske politik har haft de konsekvenser, at gode medlemmer af Dansk Folkeparti har været nødt til at stemme for forringelser for de ældre ude i kommunerne.
Pia Adelsteen (DF), 2012-04-26:
Det viser sig jo også, at når man taler om forbehold og om, hvad vi ellers skal mene om EU, er det jo også på tværs af unionspartierne at der er en modstand imod f.eks. euroen, og det er da derfor, man er så bange for at holde en folkeafstemning.
Stén Knuth (V), 2020-12-08:
Jeg tænker sådan om retssikkerhed, at det også handler om, at vi har en lovgivning, som bliver defineret meget forskelligt fra kommune til kommune, og der ligger der også noget retssikkerhed, som vi bliver nødt til at kigge på, og som også er et af grebene, og der er mange greb.
Per Stig Møller (KF), 2002-04-02:
Alternativet er stadig væk denne her hær, som jeg ikke tror på, for der er altså palæstinensere, som ikke accepterer Israels eksistens, og stiller man en hær ind dér, så vil der falde bomber på den anden side af den hær, mellem hæren og Middelhavet, som jeg har sagt.
Pia Olsen Dyhr (SF), 2020-03-10:
Så har vi i virkeligheden også et tredje spor, som handler om klimasikring, for det nytter ikke noget, at danskerne i Holstebro, Silkeborg, Kolding, eller hvor det nu er, igen og igen oplever at have vand i kældrene, når der er ting, som vi med den her finanslov kunne sætte i værk såsom at sørge for, at det er landbrugsjord, man oversvømmer, i stedet for at lade Storå, der løber ind gennem Holstebro by, oversvømme Holstebro by.
Mette Hjermind Dencker (DF), 2014-06-03:
Det kan vi ikke gøre så meget ved, men det, som vi godt kan gøre noget ved, er jo, at vi kan sikre de bedste forudsætninger for at pendle mellem vores småøer og vores økommuner, hvilket selvfølgelig indebærer hyppige færgeafgange og naturligvis en transportøkonomisk ligestilling med det øvrige samfund.
Pernille Vermund (NB), 2020-10-08:
Vi er meget villige til at indføre konsekvenser for de mennesker, der har den her antisociale adfærd, som vi kalder det, og vi så jo rigtig gerne, at man ikke bare, hvis vi taler om udlændinge, altså udenlandske statsborgere, sender dem væk fra en plads eller en banegård, men at man kan sender dem helt ud af landet.
Jan E. Jørgensen (V), 2021-05-07:
Men det giver selvfølgelig sig selv, at det er fuldstændig absurd, at betjente skal bruge tid på en masse administrativt arbejde, fordi de bare har passet deres job, som jo altså indbefatter, at de har mulighed for at overtræde færdselsloven på en række punkter – ikke bare hastigheden.
Harald Kjøller (V), 1999-11-24:
Derudover oplyser ministeren, at man vil definere de tvivlsspørgsmål, der kan være om, hvad folk selv må udføre, og hvis det oven i købet er defineret, er der jo ikke de store problemer, der udelukker, at også andre må udføre de arbejder, som er afgrænset.
Eva Kjer Hansen (V), 2009-10-29:
Hvorfor Socialdemokraterne med de visioner, man i hvert fald prøver at foregive at man har for dansk landbrugsproduktion, fastholder den her meget strikse struktur med de her meget markante krav til, hvor mange husdyr landmænd må have, hvor mange husdyr de må eje, hvor meget jord de må eje, hvor mange gårde de må drive, hvordan de må forpagte osv., er svært at se.
Keld Albrechtsen (EL), 2003-05-14:
Så vil jeg godt spørge ministeren meget kontant, om der ikke er almindelig enighed mellem eksperter, erhverv, ministeren og os andre om, at de faktorer, som vi skal ind og kigge på, er pladsforholdene i staldene, det er foderet - der er for lidt grovfoder - det er mangel på halm og strøelse, og det er jo i særklasse mangel på frisk luft og adgang til græsmarker.
Line Barfod (EL), 2006-05-30:
Vi kan forstå, at Dansk Folkeparti kun er bange for risikoen for, at store partier bliver overrepræsenteret, når der er tale om kommunalvalg, hvor Dansk Folkeparti selv er et af de mindre partier, mens man ikke er spor bange for, at store partier kan blive overrepræsenteret ved folketingsvalg, hvor Dansk Folkeparti regner sig selv som et af de større partier.
Brian Mikkelsen (KF), 2009-01-20:
Når man tænker sig grundigt om, inden man går ind og søger nogle bestemte hjemmesider, vil der være en mindre efterspørgsel på og derfor også et mindre udbud af børneporno, og på den måde kan man skåne og hjælpe børn, som bliver bragt i en fuldstændig forfærdelig og tragisk situation, når de bliver udnyttet seksuelt.
Trine Torp (SF), 2016-10-14:
Her mener vi i SF fortsat, at beskyttelsen af den hemmelige stemmeafgivelse er afgørende for at skabe tillid til valghandlingen, og i dag har mennesker med handicap i forvejen mulighed for at vælge at tage en, de kender, med i stemmeboksen, men så skal der samtidig være en valgtilforordnet til stede.
Pernille Vigsø Bagge (SF), 2008-11-20:
Er det rimeligt, at der i det her land skal ske en social, udefra kommende begivenhed i form af dødsfald eller andet, for at man kan få det særlige børnetilskud, og at man ellers må sige: Når jeg ikke har en mand, kan jeg ikke få børn, fordi jeg ikke er ved muffen, og jeg ved, at jeg bliver forskelsbehandlet økonomisk i forbindelse med det her barn?
Jørn Dohrmann (DF), 2011-03-22:
Derfor synes vi, at der skal være bedre muligheder for at aftale noget mellem parterne, at man f.eks. blev enige om, at landmanden skulle kunne lade sig frivilligt ekspropriere, for det ville jo sige, at landmanden kunne få de her erstatninger, kan man kalde det, eller kunne sælge jorden på skattefri vilkår, som vi kender det, når man laver byudvikling.
Kristian Thulesen Dahl (DF), 2021-06-01:
Altså, Radikale Venstre må jo sige undskyld til hvem, Det Radikale Venstre har lyst til at sige undskyld til; men hørte jeg rigtigt, at ordføreren også mente at være berettiget til at gøre det på retsstatens vegne, altså sige undskyld på retsstatens vegne, i forhold til et lovforslag, vi har til behandling, som hviler på grundlovens præmisser?
Bent Hindrup Andersen (EL), 1998-01-21:
Er det, fordi man er bundet af regeringen, eller er det, fordi man egentlig er dækket ind af de synspunkter, som Socialdemokratiet er kommet frem med her? Jeg synes nok, at det er en uhyggelig politik for Det Radikale Venstre, at man gør alt, hvad man kan, for at det er et folketingsflertal uden om Socialdemokratiet og Det Radikale Venstre, der skal tvinge en utrolig fornuftig økologisk ting igennem i Danmark.
Nick Hækkerup (S), 2015-02-26:
Må jeg ikke starte med over for formanden og over for Folketinget at beklage, at jeg kom for sent – ikke mindst over for Venstres ordfører, som i øvrigt var i gang med, da jeg kom ind, at holde en aldeles fremragende tale, hvorfor jeg faktisk ærgrer mig, også af den grund, over, at jeg ikke var der fra starten af behandlingen.
Keld Albrechtsen (EL), 2002-01-24:
Jeg lægger bare mærke til, at når der snakkes om, at det skal være afbalanceret, så betyder afbalanceret i regeringens sprogbrug, at man retter en sønderlemmende kritik mod, hvad der foregår hos palæstinenserne, og så undlader man at nævne, hvad der foregår hos israelerne.
Margrethe Vestager (RV), 2002-02-06:
Finder finansministeren det ikke bekymrende, at den efter finansministerens opfattelse uhensigtsmæssige adfærd, som regeringen har lært landets kommuner, også har ramt Venstreborgmestre, udmærkede, hæderkronede folk? Og vil finansministeren gøre noget særligt for at sikre, at i hvert fald Venstrekommunerne lever op til det åbenbart helt særlige tillidsforhold, som den nuværende regering vil kunne etablere, uden på nogen måde at tilføje andre mekanismer, end at man giver hinanden hånden over et bord?
Mette Hjermind Dencker (DF), 2020-12-02:
Er det her et led i, at regeringen vil udflytte endnu flere statslige arbejdspladser, som kan rette op på og kompensere for det her, eller hvad er det, regeringen har tænkt sig at gøre, for at vi ikke taber de 6.000 arbejdspladser i landdistrikterne på gulvet?
Lennart Damsbo-Andersen (S), 2021-04-06:
Men meldingen fra Socialdemokratiet er, at vi foreslår, at vi i udvalget laver en beretning med udgangspunkt i B 118 som foreslået af Socialistisk Folkeparti, og at der efterfølgende bliver skabt det nødvendige lovgrundlag, så det fremadrettet bliver muligt for kommuner at lave bosætningshuse, som vi kender det på Ærø.
Nick Hækkerup (S), 2015-01-29:
Altså, i virkeligheden står vi med et beslutningsforslag, som har et rigtig fornuftigt afsæt, nemlig at Ældre Sagen og andre har inspireret Dansk Folkeparti til at fremsætte et i virkeligheden ræsonnabelt forslag, der handler om, hvordan vi egentlig sikrer os, at vi ikke ender i en situation, hvor der er ældre demente i vores samfund, som har brug for at komme til lægen og ikke har pårørende, som kan hjælpe, og som bliver efterladt i en situation, hvor de ikke får den støtte og hjælp, som der skal til.
Ole Birk Olesen (LA), 2012-03-30:
Hvis regeringen havde et ønske om at gøre det her, kunne den blot med kyshånd tage imod, at vi tilbyder at gå ind i forhandlinger om det, og vi tilbyder at stemme for det, og så kunne vi tale om, på hvilket område vi bedst reducerer overflødig fedt i den offentlige sektor.
Jan Trøjborg (S), 1997-11-26:
Jeg kan ikke lade være med at knytte den lidt polemiske bemærkning til spørgsmålet, at uden at man har en reel fornemmelse af dansk erhvervslivs størrelse, dvs. uden at man ved, at dansk erhvervsliv ikke er multinationale selskaber på amerikansk niveau, uden at man ved, at det ikke er den erhvervsstruktur, vi har i Danmark, så tror jeg ikke, man vil få noget fornuftigt udbytte af en udvidelse mod øst, fordi danske virksomheders muligheder ved den åbning og udvidelse af det indre marked, som vil ske ved integration af de øst- og centraleuropæiske lande i Den Europæiske Union, forudsætter, at vi også med erhvervsfremmebevillinger støtter mulighederne for at fremme en eksportindsats fra danske virksomheder.
Lars Løkke Rasmussen (V), 2003-04-10:
Det kræver også, at vi respektfuldt gengiver hinandens holdninger, og jeg deler fuldstændig det synspunkt, som fru Else Theill Sørensen med flere har givet udtryk for: at det tenderer til - lad mig sige det pænt - en lidt sjusket omgang med citater, når man skaber det indtryk, at regeringen vil gå videre, end den rent faktisk vil.
Ove Hygum (S), 1998-05-07:
Til fru Pia Kjærsgaard vil jeg gerne sige, at de økonomiske konsekvenser fremgår af lovforslaget, og beløbet er en - jeg skal nok være forsigtig med at sige - lille brik i det store spil, men der er jo tale om en mindreindtægt til staten med virkning fra den 1. januar 1999, så beløbet vil indgå i efterårets politisk-økonomiske forhandlinger.
Nick Zimmermann (DF), 2023-10-26:
Det er klart, at i Dansk Folkeparti støtter vi selvfølgelig det her forslag, for det kan jo ikke være meningen, at udrulningen af f.eks. bredbånd til landområder kan forhindres, fordi mulighederne for kommunalbestyrelserne eller byrådene til at give tilladelse til nedlægning af den slags ikke er de samme på landet, som de er i byerne.
Peter Skaarup (DF), 2021-05-20:
Det er derfor, vi foreslår, at man ved enhver form for kriminalitet, man begår, også når man har fået en straf bag fængslets mure, skal for en dommer og straffes separat for det, og man skal afsone straffen i direkte forlængelse af den straf, som man har udsigt til at skulle afsone eller allerede afsoner.
Lene Garsdal (SF), 2003-05-09:
En ledende overlæge, Peter Horness fra Hvidovre Hospital, er i Berlingske Tidende citeret for at sige, at kejsersnit er en god løsning, hvis kvinden har ubehagelige minder fra tidligere fødsler eller en voldsom angst for at føde, og det er selvfølgelig rigtigt.
Bjørn Westh (S), 1998-02-04:
Mig bekendt indgår kurvestyrede tog i overvejelserne, men ikke genåbning af stationer, men jeg vil gerne sige, at i de forhandlinger, der skal være mellem Folketingets partier om en rammeaftale for DSB og Banestyrelsen, er jeg parat til også at drøfte de spørgsmål. Hermed sluttede spørgsmålet.
Ellen Trane Nørby (V), 2011-10-06:
Danskerne gav på valgdagen deres støtte til den stærke reformalliance, som VK-regeringen med tidligere statsminister hr. Lars Løkke Rasmussen i spidsen i foråret skabte sammen med Dansk Folkeparti og Det Radikale Venstre og med opbakning fra Liberal Alliance.
Morten Homann (SF), 2002-12-11:
Jamen så er vi altså meget, meget langt fra det udgangspunkt, vi havde, som hed flere penge til bedre undervisning, når man i stedet for får lavet en løsning, som betyder, at på grund af teknikaliteter omkring bygningerne er der penge, som går fra undervisningen. Derfor synes jeg, det er meget ærgerligt, at et flertal i Folketinget bestående af Dansk Folkeparti og regeringspartierne vil stemme for det her forslag, når det nu kommer til at betyde, at man får færre penge til undervisning, får ringere undervisning i stedet for bedre undervisning, som burde være målet.
Lars Løkke Rasmussen (V), 2002-04-19:
Jeg vil gerne starte med at slå fast, at når udgangspunktet efter styrelsesloven er, at valget af borgmesteren har virkning for kommunalbestyrelsens funktionsperiode, så skyldes det, som forslagsstillerne jo også er inde på, først og fremmest hensynet til ro og kontinuitet i den kommunale forvaltning.
Lars Løkke Rasmussen (V), 2010-06-02:
Det, vi hører mig sige, og det, jeg hører mig selv sige, er, at ambitionen med at nedsætte dagpengeperioden i kombination med at føre en offensiv arbejdsmarkedspolitik, hvor vi bl.a. nu sætter ind over for langtidsledighed, er at sørge for og arbejde for, at færrest mulige danskere selvfølgelig falder for den her periodeafgrænsning.
Søren Søndergaard (EL), 2022-01-11:
Altså, for det første i forhold til udskrivelse af valg er det jo ligesom den fladeste polemik fra Facebook, man overhovedet kan finde – at hver gang man har en uenighed med en regering, som jo selvfølgelig bygger på en samlet vurdering, også om, hvad der er alternativet, så får man svaret: I kan bare udskrive valg.
Lars Christian Lilleholt (V), 2004-11-26:
Der er jo tale om store samfundsmæssige værdier, som også fremtidige regeringer har ansvaret for at forvalte, og derfor er det helt naturligt, at vi på dette felt som på andre felter af energiområdet indgår brede forlig og brede aftaler og drøfter sådanne spørgsmål i forligskredsen.
Søren Gade (V), 2008-11-05:
Først og fremmest er jeg glad for hr. Jens Christian Lunds tilsagn om, at forsvaret skal have flere penge, så vi kan opstille og udfylde alle de mål, som hr. Jens Christian Lund har givet udtryk for i Folketingssalen, og så vil jeg sige omkring regimentscheferne, at de gør et kæmpe stykke arbejde.
Tom Behnke (FRI), 2001-02-01:
Det er et forslag, som jeg vil prøve at jagte lidt under udvalgsbehandlingen for at høre, om ikke man burde have en kobling dér, hvad ministeren siger til det, og om vi ikke kunne få en sammenhæng i tingene, sådan at anklagemyndigheden ikke står ved domstolene og ikke kan benytte den rigtige paragraf på den konkrete sag.
Hans Andersen (V), 2015-05-12:
Det foreslås, at reglerne indføres som en midlertidig ordning, der løber fra den 1. juli 2015 til og med den 31. december 2016, og inden den 31. december 2016 skal der så også foreligge en evaluering af, om det faktisk er hensigtsmæssigt med denne ændring af den nuværende lov.
Karina Lorentzen Dehnhardt (SF), 2023-11-08:
Vi har simpelt hen brug for at holde hovedet koldt og få fakta på bordet og få fuldstændig klarhed over begivenhedsforløbet, og også om der er begået fejl eller nogen har gjort sig skyldig i forsømmelser på både det politiske niveau, men også på embedsmandsniveau.
Brian Mikkelsen (KF), 2016-09-06:
For det er en dobbeltbeskatning af folk, som bor i deres egen bolig, og som har brug for den ro og tryghed til at sikre, at det ikke bliver betragtet som et instrument til bare at hive penge ud af en helt almindelig familie, som bare har lyst til at bo i det hus sammen med børnene, eller af det pensionistægtepar, der har boet i Brønshøj i 25 år og oplever, at de ikke kan blive boende i Brønshøj, fordi boligskatterne får lov til at stige år efter år.
Margrethe Vestager (RV), 2001-04-05:
I forbindelse med regeringens erhvervsstrategi, dk21, blev det besluttet, at erhvervsskolerne også skal kunne indgå i regionale vækstmiljøer med private virksomheder, med andre, f.eks. godkendte teknologiske serviceinstitutter, og de regionale vækstmiljøer skal imødekomme behovet for at gøre samarbejdet mere intenst, men også at udvikle samarbejdsrelationer mellem virksomheder og de institutioner, som er sat i verden for at formidle og skabe viden.
Morten Messerschmidt (DF), 2021-04-09:
Det, jeg bare skal spørge om, er, om ikke ordføreren kan bekræfte, at når en person får lovligt ophold på arbejdstagerordningen her, vil hans eller hendes familie også få lovligt ophold, så hele familien så at sige følger med, så det ikke kun er personen, men også børn, ægtefæller osv., der i kraft af familiesammenføringsreglerne egentlig skulle have været sendt hjem, men får lovligt ophold i Danmark på grund af lempelsen her.
Ellen Trane Nørby (V), 2010-04-20:
Det var det, vi havde håbet på at debatten i dag kom til at handle om – en nuanceret, konkret debat, der også kunne forholde sig til, hvordan vi fremadrettet udvikler nogle retvisende fattigdomsindikatorer, hvordan vi forebygger en tilgang til fattigdom og social marginalisering, og hvordan vi sikrer nogle konkrete redskaber, som gør, at vi som samfund er bedre til at håndtere de faresignaler, der er.
Nicolai Wammen (S), 2019-12-18:
Vi har tænkt os at investere i det velfærdssamfund, som også er med til at skabe tryghed, og som er med til at skabe lighed, og vi har jo også, som jeg var inde på for et øjeblik siden, truffet beslutning om det midlertidige børnetilskud, som gør, at de familier og børn, der har allermindst, giver vi en hjælpende hånd.
Victoria Velasquez (EL), 2025-10-21:
Så hvis vi alligevel går ind og kigger på, hvordan vi skaber en så bæredygtig ordning som muligt, kunne Konservative så være interesserede i, at vi samtidig bliver klogere på, hvad vi kan gøre for at fjerne de benspænd, der kunne være, for at flere, bl.a. kvinder, ønsker at kaste sig ud i at turde være selvstændige?
Jens Peter Vernersen (S), 2006-02-01:
Vi har også i dag diskuteret, hvad der er sket, men jeg må sige, at sådan som forhandlingerne har været i Fødevareudvalget, er det, der er sket, stort set kun sket, fordi regeringen har vidst, at der på det her område har været et flertal, der ville noget mere, end der var lagt op til.
Hans Kristian Skibby (DF), 2011-11-15:
Jeg siger bare, vi skal være sikre på, at vi ikke med de her øgede gebyrregler åbner op for, at der bliver en større tilgang til, at det bliver en pengemaskine, som virksomheder kan lukrere på over for deres forbrugere ved at lægge øgede udgifter over til dem – ud over det, den egentlige vare reelt har kostet.
Jacob Buksti (S), 2004-03-26:
Jeg har netop sagt, at når Socialdemokratiet kommer til, vil vi afskaffe bundskatten, afskaffe mellemskatten, hæve topskattegrænsen med 20.000 kr., indføre et beskæftigelsesfradrag på 10 pct., forhøje personfradraget med 13.200 kr. og sænke kommuneskatten.
Jes Lunde (SF), 1999-05-27:
Der skal skabes smidigere støtteordninger, så kasseopdelinger ikke giver problemer; der skal gives en sum penge til at motivere de allerede ansatte for at gå i gang med en social opgave på arbejdspladsen, og der skal fokuseres på virksomhedernes vilje til at tage deres del af ansvaret, når det offentlige laver licitationer og køber ind.
Tina Petersen (DF), 2010-04-08:
Men jeg kan så læse op herfra, nemlig en note, jeg har her: I det tilfælde, hvor en hidtidig opholdskommune fremover skal være handlekommune efter serviceloven, foreslås det i forslaget, at handlingskommunen efter aftale eller delvist skal kunne delegere udøvelsen af alle eller nogle af kommunens opgaver efter borgerens opholdskommune. Så et eller andet sted kan jeg ikke se problemet og det, der bliver hentydet til.
Inger Støjberg (V), 2017-11-29:
Men jeg mener rent faktisk, at vi når længst, hvis vi i forsvaret for dansk skik og brug hver især tager den her diskussion, og at det ikke er et område, hvor man bare kan henvise til Christiansborg og sige, at det er noget, nogle andre har bestemt, og at vi derfor må indrette os efter det her.
Mette Frederiksen (S), 2015-01-16:
Når vi har behov for her at benytte os af en anden måde at arbejde på, er det selvfølgelig, fordi vi, hvis vi skal kunne tage passet fra folk, der har tænkt sig at rejse til Syrien, ikke vil kunne have samme bevismængde, som vi ville have behov for at have i mange andre sammenhænge.
Per Kaalund (S), 2006-11-16:
Men jeg kan se nogle potentielle fjender rundtomkring, og derfor er det rart – det ligger også i vores betragtninger – at have et beredskab, så man i givet fald, den dag fjenderne måtte vise sig, er i stand til at træde op imod dem og ikke blot sidder tilbage med en pose penge til ulandshjælp, som man ikke kan komme af med.
Sikandar Siddique (UFG), 2021-05-10:
Så lad mig prøve at spørge på en anden måde: Kan ordføreren bekræfte, at man kan arbejde i Danmark, gå i skole i Danmark, skabe sig et liv i Danmark, bidrage til Danmark, men hvis ikke man har et dansk pas, kan man ikke bestemme, hvordan landet skal udvikles nationalt, parlamentarisk, og man kan ikke være med til at præge det samfund, man bidrager til, betaler skat til og arbejder og lever i og alt muligt?
Martin Henriksen (DF), 2014-03-26:
Men jeg mener stadig væk, at ministeren mangler at komme lidt ind på, hvad hun mener om det, jeg spurgte ind til, nemlig at vi som politikere, selv om vi godt kan forstå, at mennesker har de ønsker, efter min opfattelse først og fremmest skal tage hensyn til det danske samfund.
Mette Abildgaard (KF), 2026-01-16:
Vi er nødt til at sikre, at vores efterretningstjenester har adgang til de kommunikationsstrømme, de skal have for at kunne lave den overvågning, der er nødvendig for at sikre vores samfund og for at opretholde et samfund, hvor vi kan være trygge, når vi færdes.
Jeppe Bruus (S), 2021-03-23:
Det er således regeringens holdning, at lovgiver skal sørge for, at domstolene får klare rammer at fastsætte straffene ud fra, men at fastsættelsen af straffen i konkrete sager – herunder vurderingen af eventuelle skærpende eller formildende omstændigheder – bør overlades til domstolene.«
Peter Hummelgaard Thomsen (S), 2017-12-12:
Jeg føler mig fuldt ud overbevist om, at hvis EU-projektet på den lange bane ikke skal opleve større tilbageslag eller det, vi har set med Brexit m.v., er der nødt til at blive fundet en mere tydelig balance mellem det indre marked på den ene side og så de sociale og arbejdsmarkedsmæssige rettigheder, som befolkningerne har, på den anden.
Magnus Heunicke (S), 2015-04-28:
Det er titusindvis af arbejdspladser der, hvor de har allermest brug for det, altså på Lolland-Falster, i Sydsjælland, på danske løn- og arbejdsvilkår, og som, når den er færdig, vil være en historisk opgradering af muligheden for at køre godstog, en historisk opgradering i form af, at København bliver koblet på det europæiske højhastighedstogsnet.